Παγκόσμιο Πρωτάθλημα Καλαθοσφαίρισης Ανδρών 1986

Η **10η διοργάνωση του [[Παγκόσμιο Πρωτάθλημα Καλαθοσφαίρισης|Παγκόσμιου Πρωταθλήματος Καλαθοσφαίρισης]]** διεξήχθη το 1986 στην Ισπανία, υπό την αιγίδα της FIBA. Οι αγώνες έλαβαν χώρα στις πόλεις Σαραγόσα (για τον Α' όμιλο), στη Φερόλ (για τον Β' όμιλο), στη Μάλαγα (για τον Γ' όμιλο), στην Τενερίφη (για τον Δ' όμιλο), στη Βαρκελώνη (για τον Ε' προκριματικό όμιλο), και στο Οβιέδο (για τον Στ' προκριματικό όμιλο). Στη συνέχεια, όλοι οι αγώνες της τελικής φάσης έγιναν στη Μαδρίτη. 

Η Εθνική Ελλάδας συμμετείχε για πρώτη φορά σε τελική φάση Παγκοσμίου Πρωταθλήματος Καλαθοσφαίρισης και κατάφερε να κάνει αισθητή την παρουσία της, καταλαμβάνοντας τη 10η θέση (σε σύνολο 24 ομάδων), και επίσης ο Νίκος Γκάλης κέρδισε τον τίτλο του πρώτου σκόρερ της διοργάνωσης, με μέσο όρο 33,7 πόντους ανά αγώνα και συνολικά 337 πόντους σε όλη τη διοργάνωση. Ήταν μία μικρή πρόγευση για το τι θα ακολουθούσε την επόμενη χρονιά στο Ευρωμπάσκετ της Αθήνας.

Οι τρεις ομάδες που πήραν τα μετάλλια στην προηγούμενη διοργάνωση του 1982, ήταν αυτές που τα κατέλαβαν πάλι. Η Σοβιετική ομάδα έφτασε αήττητη ως τον τελικό, πετυχαίνοντας συνολικά σε όλη τη διοργάνωση **1.044 πόντους** (μέσος όρος / αγώνα: **104,4**), αλλά έχασε στον τελικό από την ομάδα των Η.Π.Α. με σκορ 87-85. Η ομάδα της Γιουγκοσλαβίας, που τελικώς κατέλαβε την τρίτη θέση, είχε τη δεύτερη καλύτερη επίθεση, πετυχαίνοντας **989 πόντους** (μέσος όρος / αγώνα: **98,9**). Για την ομάδα των Ηνωμένων Πολιτειών αυτό ήταν και το πρώτο χρυσό μετάλλιο από την αντίστοιχη διοργάνωση του 1954.

Ιδιαίτερη αίσθηση, επίσης, προκάλεσαν τα σκορ 128-38 (90 πόντοι διαφορά!) της νίκης της Εθνικής Καναδά επί της Μαλαισίας, και 131-61 (70 πόντοι διαφορά!) της νίκης της Εθνικής Γιουγκοσλαβίας επί της Μαλαισίας, αμφότερα στο προκριματικό Γκρουπ Δ. Μάλιστα στο σκορ 128-38 σημειώθηκε η δεύτερη μεγαλύτερη διαφορά πόντων που έχει καταγραφεί ποτέ σε Παγκόσμιο Πρωτάθλημα Καλαθοσφαίρισης, μετά τον αγώνα Σοβιετική Ένωση - Κεντροαφρικανική Δημοκρατία στο Παγκόσμιο Πρωτάθλημα Καλαθοσφαίρισης του 1974, με τελικό σκορ 140-48, δηλαδή με 92 πόντους διαφορά! Ωστόσο, η επίδοση των 140 πόντων του 1974 ήταν εξαιρετικά πιο εντυπωσιακή αν συνυπολογιστεί ότι εκείνη την εποχή στο μπάσκετ δεν είχε θεσμοθετηθεί ακόμα το τρίποντο, καθώς καθιερώθηκε στο NBA το 1979 και διεθνώς το 1984. 

## Η ιστορική ανατροπή στον ημιτελικό

Η διοργάνωση του 1986, όμως, έχει μείνει στην ιστορία για την συγκλονιστική ανατροπή στον ημιτελικό μεταξύ των Σοβιετικών και των Γιουγκοσλάβων στις 17 Ιουλίου 1986. Και οι δύο ημιτελικοί της διοργάνωσης, έγιναν την ίδια ημερομηνία. Για την ιστορία, στον άλλον ημιτελικό οι Αμερικανοί νίκησαν εύκολα τη Βραζιλία με 96-80, παρά την εντυπωσιακή εμφάνιση του διάσημου Βραζιλιάνου (γερμανικής καταγωγής) Οσκάρ Σμιτ, που σημείωσε 43 πόντους, δηλαδή πάνω από τους μισούς της ομάδας του.

Οι Σοβιετικοί, λιγότερο από ένα λεπτό πριν τη λήξη του αγώνα, ήταν πίσω στο σκορ με 9 πόντους, 85-76, με καλάθι 2 πόντων που είχε μόλις σκοράρει η Γιουγκοσλαβία, και τότε φάνηκε προς στιγμήν ότι οι Γιουγκοσλάβοι ήταν πλέον οριστικά στον τελικό. Τότε όμως οι Σοβιετικοί, με ένα αρχικό τρίποντο από τον Άρβιντας Σαμπόνις στα 51 δευτερόλεπτα πριν τη λήξη, μετά ένα σοβιετικό κλέψιμο που κατέληξε σε δεύτερο συνεχόμενο τρίποντο στα 42 δευτερόλεπτα πριν τη λήξη από τον Βαλέρι Τιχονένκο, και στη συνέχεια από ένα ολέθριο λάθος του Γιουγκοσλάβου Βλάντε Ντίβατς, όταν υπέπεσε σε διπλή ντρίμπλα 12,8 δευτερόλεπτα πριν τη λήξη και η μπάλα δόθηκε πάλι στους Σοβιετικούς (ένα λάθος που του στιγμάτισε ολόκληρη την καριέρα του), και τρίτο διαδοχικό τρίποντο από τον Βάλντις Βάλτερς μόλις στα 6 δευτερόλεπτα πριν τη λήξη, ισοφάρισαν με τρία διαδοχικά τρίποντα σε 85-85 και οδήγησαν το παιχνίδι στην παράταση και εκεί τελικά επικράτησαν έναντι των ψυχικά διαλυμένων Γιουγκοσλάβων με 91-90 (ασυνήθιστα χαμηλό σκορ παράτασης 6-5). Κατά μια ιστορική ειρωνεία, ήταν και το πρώτο Παγκόσμιο Πρωτάθλημα Καλαθοσφαίρισης όπου εφαρμόστηκε το τρίποντο.

## Τελική Κατάταξη

## Προκριματικός Γύρος
### Γκρουπ A

### Γκρουπ Β

### Γκρουπ Γ

### Γκρουπ Δ

## Δεύτερος Προκριματικός Γύρος
Οι τρεις πρώτες ομάδες των ομίλων σχημάτισαν δύο καινούριους ομίλους και πήραν μαζί και τα αποτελέσματα από τους δύο μεταξύ τους αγώνες. Οι υπόλοιπες ομάδες κατετάγησαν στις 8έσεις 12-24 με βάση τα στατιστικά τους από τον πρώτο γύρο.
Οι ομάδες που θα κατελάμβαναν τις πρώτες δύο θέσεις των ομίλων Ε' και ΣΤ' θα προκρίνονταν στην ημιτελική φάση της διοργάνωσης. Οι ομάδες στις θέσεις 3 και 4 θα διασταυρώνονταν μεταξύ τους για την τελική κατάταξη των θέσεων 5-8 και οι υπόλοιπες ομάδες θα έπαιζαν για τις θέσεις 9-12.

### Γκρουπ Ε

### Γκρουπ Στ

## Αγώνες νοκ-άουτ
### Αγώνες κατάταξης για τις θέσεις 9-12

### Αγώνες κατάταξη για τις θέσεις 5-8

### Τελική Φάση

## Βραβεία

**Κορυφαίοι Σκόρερ**:

## Συνθέσεις Ομάδων
***[[Ελλάδα]]**: Παναγιώτης Γιαννάκης, Φάνης Χριστοδούλου, Αργύρης Καμπούρης, Παναγιώτης Καρατζάς, Νίκος Γκάλης, Λιβέρης Ανδρίτσος, Νίκος Φιλίππου, Νίκος Σταυρόπουλος, Μιχάλης Ρωμανίδης, Αργύρης Πεδουλάκης, Δημήτρης Δημακόπουλος, Χρήστος Χριστοδούλου. Προπονητής: Κώστας Πολίτης.

1986
Κατηγορία:Καλαθοσφαίριση στην Ισπανία
Κατηγορία:Καλαθοσφαίριση το 1986